Georg Koort
Georg Andreas Koort (12. märts 1907 Viljandi – 5. juuni 1964 Lehtse) oli eesti loomaarst. Lõpetas 1927 Viljandi Maakonna Poeglaste Reaalgümnaasiumi. Samal aastal astus ta Tartu Ülikooli loomaarstiteaduskonda, lõpetas 1936. Korp! Vironia vilistlane. Töötas veterinaararstina Puurmanis, Järva-Jaanis, Jänedal ja Lehtses. 1950–1956 viibis vangilaagrites Mordva ANSVs ja Omski lähedal. Ta on maetud Tallinna Metsakalmistule.